b'\n_START_ARTICLE_\nFender Mark Hoppus Jazz Bass\n_START_PARAGRAPH_\nMark Hoppus Jazz Bass je elektri\xc4\x8dna bas-gitara koju je tvrtka Fender Musical Instruments Corporation proizvela 2000. godine. Prvi puta je predstavljena u video spotu ameri\xc4\x8dke pop punk skupine Blink-182, u izvedbi pjesme Adam\'s Song. Model ima dizajn tijela kao Fender Jazz, a vrat i elektromagnet kao u Fender Precision Bass gitare, s jednim zajedni\xc4\x8dkim potom za glasno\xc4\x87u i ton. Most je dizajniran tako da se \xc5\xbeice provla\xc4\x8de (engl. string-through body), i montiraju s pole\xc4\x91ine tijela gitare.\n_START_SECTION_\nNovi dizajn\n_START_PARAGRAPH_\nMark Hoppus 2005. godine napu\xc5\xa1ta sastav Blink-182., i kao suosniva\xc4\x8d s Travis Barkerom osniva alternativnu rock skupinu +44. Prvi Markovi nastupi s novim sastavom u 2006. godini bili su i s novim modelom bas-gitare. Novina u dizajnu gitare je ta da se zbog \xc5\xbeelje za \xc5\xa1to dubljim tonom D, i G \xc5\xbeice, odustalo od ponovne ugradnje Seymour Duncan Precision Bass Quarter Pound elektromagneta. Tijelo umjesto od johe, sada je izgra\xc4\x91eno od jasena, \xc5\xa1to je cijeli model u\xc4\x8dinilo lak\xc5\xa1im, a vrat od javora s grafitnom \xc5\xa1ipkom dalo mu je cjelovitu stabilnost. Fender Decal modeli (modeli proizvedeni za obljetnice) na glavi vrata vi\xc5\xa1e nemaju prepoznatljivu srebrnu decal oznaku koja se mogla na\xc4\x87i na ranijim standardnim serijama meksi\xc4\x8dkih modela. Umjesto toga nose decal oznaku Precision Bassa iz ranih \'70-ih godina. Ove nove dizajnerske promjene pri ulazu u sastav +44 mo\xc5\xbeemo smtrati i trajnom "nadogradnjom" njegovog modela gitare, jer su tako\xc4\x91er bile prisutne i na svim novijim modelima kori\xc5\xa1tenim u prija\xc5\xa1njem Blink-182 sastavu.'